หน้าที่ของที่ปรึกษาทางการเงิน คืออะไร
หากจะเจาะลึกของ “หน้าที่” ที่ปรึกษาทางการเงิน อาจจะทำได้ยาก เนื่องจากขอบเขตงานค่อนข้างกว้าง ตามสภาพทางการเงินของแต่ละบุคคล ที่มีปัจจัยต่าง ๆ เข้ามาเกี่ยวข้อง เช่น ความเสี่ยง อายุ ต้นทุนชีวิต ฯลฯ แต่สิ่งหนึ่งที่ที่ปรึกษาทางการเงินจะต้องทำเสมอคือ “ทำความเข้าใจ” ลูกค้าแต่ละคน เพื่อวิเคราะห์แผนการต่าง ๆ ให้ตอบโจทย์ของลูกค้าแต่ละคน นอกจากนี้ยังจะต้องติดตามลูกค้าเป็นระยะ ๆ อีกด้วย ดังนั้นไปดูกันเลยว่า “ที่ปรึกษาทางการเงิน จะช่วยวางแผนอะไรให้คุณบ้าง”
• จัดการ “เงินสด” อย่างมีระบบ
ที่ปรึกษาฯ จะคอยทำหน้าที่พิจารณาการใช้เงินสดของคุณอย่างมีแบบแผน ไม่ปล่อยให้คุณใช้จ่ายตามใจจนเกินไป นอกจากนี้ยังช่วยเพิ่ม “ความคล่องตัว” ในการใช้เงินสดให้มากขึ้นทั้งในปัจจุบัน และในอนาคตอีกด้วย

• วางแผนการใช้เงิน
การ “วางแผนการเงิน” เรียกได้ว่าเป็นหน้าที่หลัก ๆ ของที่ปรึกษาทางการเงินก็ว่าได้ การวางแผนดังกล่าวจะเป็นการบังคับทิศทางการเงินของคุณ ให้เป็นไปตามเป้าหมายที่วางไว้มากที่สุด ไม่ปล่อยให้ใช้จ่ายสุรุ่ยสุร่าย หรือออกนอกลู่นอกทางเด็ดขาด และแน่นอนว่าการทำแบบนี้ ช่วยเสริม “ความมั่นคง” ให้กับชีวิตในอนาคตได้เป็นอย่างดี

• วางแผนออมเงิน ให้มีเงินพอใช้ในยามเกษียณ
หลายคนกังวลว่าในขณะที่เกษียณอายุไปแล้ว จะไม่มีเงินใช้ หรือไม่รู้ว่าจะจัดการการเงินของตัวเองอย่างไร ในส่วนนี้ที่ปรึกษาทางการเงินจะช่วยวางแผนให้คุณ ออมเงินด้วยเช่นกัน รับรองว่าเมื่อเกษียณอายุไปแล้ว คุณจะมีเงินใช้แบบไม่ต้องเบียดเบียนลูกหลานเลยล่ะ

• วางแผนด้าน “การลงทุน” เสริมความมั่งคั่ง
หากการเงินของคุณในช่วงนี้ เป็นไปตาม “แบบแผน” ที่ที่ปรึกษาทางการเงินวางแผนไว้ ลำดับต่อมาจะเข้าสู่ช่วงการลงทุน “ปกป้อง” เงินที่มีอยู่ให้ดีที่สุด เกิดประโยชน์สูงที่สุดคือ การทำประกันสุขภาพ ประกันชีวิต ประกันรถยนต์ และ ประกันภัยต่างๆ นั่นเอง

• วางแผนด้าน “ภาษี” ให้มีประสิทธิภาพ
นอกจากคำปรึกษาที่คุณจะได้รับจากที่ปรึกษาทางการเงิน จะก่อให้การเงินของคุณเกิดประโยชน์สูงสุดแล้ว ที่ปรึกษาฯ ยังช่วยจัดการด้าน “ภาษี” ให้กับคุณได้อีกด้วย โดยการบริการจัดการรายได้ และการเสียภาษีอย่างมีประสิทธิภาพมากที่สุด
ความรู้ทางการเงิน